ການນຳອຳນາດການປົກຄອງທຸກຂັ້ນຢ້ຽມຢາມອວຍພອນພໍ່ແມ່ຊາວຄິຼດເນື່ອງໃນໂອກາດວັນບຸນ ຄິຼດສະມາດ 2015
ທ່ານ ຫງວຽນທ້ຽນເຍີນ ຢ້ຽມຢາມ ແລະ ອວຍພອນ
ຄະນະກຳມະການສາມັກຄີຄິຼດທະສາສະໜາ ແຂວງ ດັກລັກ
(ພາບ:daidoanket.vn)
ຕອນບ່າຍວັນທີ 23/12, ທ່ານ ຫງວຽນທ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ໄດ້ລົງຢ້ຽມຢາມ ແລະ ອວຍພອນພໍ່ແມ່ຊາວຄິຼດ ແລະ ຜູ້ມີຍົດຖາບັນດາສັກຊາວຄິຼດຢູ່ຄະນະກຳມະການສາມັກຄີຄິຼດທະສາສະໜາແຂວງ ດັກລັກ. ນະທີ່ນີ້, ທ່ານປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ຫງວຽນທ້ຽນເຍີນ ອວຍພອນບັນດາຜູ້ມີຍົດຖາບັນດາສັກ, ນັກບວດ ແລະ ພໍ່ແມ່ຊາວຄິຼດແຂວງ ດັກລັກ ຕ້ອນຮັບວັນບຸນຄິຼດສະມາດຢ່າງມີຄວາມສະຫງົບ ແລະ ຜາສຸກ. ທ່ານ ຫງວຽນທ້ຽນເຍີນ ຕີລາຄາສູງບັນດາການປະກອບສ່ວນຂອງຊາວຄິຼດແຂວງ ດັກລັກ ໃນການກໍ່ສ້າງກຸ່ມກ້ອນມະຫາສາມັກຄີທົ່ວປວງຊົນ, ໃນຂະບວນການກຸສົນສັງຄົມ; ໃນໄລຍະຈະມາເຖິງ ຄະນະກຳມະການສາມັກຄີຊາວຄິຼດທະສາສະໜາແຂວງ ສືບຕໍ່ພ້ອມກັບບັນດາຜູ້ມີຍົດຖາບັນດາສັກແນະນຳ, ປຸກລະດົມກຳລັງໃຈຊາວຄິຼດປະຕິບັດບັນດາຂະບວນການສ້າງຊີວິດການເປັນຢູ່ດ້ານວັດທະນະທຳເຂດຊຸມຊົນເປັນຢ່າງດີ, ປົກປັກຮັກສາສິ່ງແວດລ້ອມ ແລະ ຮ່ວມແຮງຮ່ວມໃຈກໍ່ສ້າງຊົນນະບົດໃໝ່, ດຳລົງຊີວິດຢູ່ໃນສິນກິນໃນທຳ, ປະກອບສ່ວນເຂົ້າໃນພາລະກິດສ້າງສາປະເທດຊາດໃຫ້ຫລາຍກ່ວາອີກ.
ເນື່ອງໃນໂອກາດວັນບຸນຄິຼດສະມາດ 2015, ການນຳແຂວງ ນາມດິ້ງ, ບິ່ງເຢືອງ, ເບ໋ນແຈ ກໍ່ໄດ້ລົງຢ້ຽມຢາມ, ອວຍພອນບັນດາຜູ້ມີຍົດຖາບັນດາສັກຄິຼດທະສາສະໜາ, ໂປແຕສະຕັງໃນບໍລິເວນແຂວງ. ການນຳບັນດາທ້ອງຖິ່ນເຫຼົ່ານັ້ນ ລ້ວນແຕ່ປາດຖະໜາວ່ານັກບວດ, ຊາວຄິຼດຈະສືບຕໍ່ເສີມຂະຫຍາຍບົດບາດ, ດຳລົງຊີວິດຢູ່ໃນສິນກິນໃນທຳ, ມີຄວາມສາມັກຄີກັນ ແລະ ອຸທິດສ່ວນໃຫ້ແກ່ການພັດທະນາເສດຖະກິດ - ສັງຄົມຂອງແຂວງຫລາຍກ່ວາອີກ.
(ແຫຼ່ງຄັດຈາກ VOV)